KLASA: 112-03/17-01/0104

UR.BROJ: 2100/05-02-17-1

Čeminac, 08. prosinca 2017. godine

U sklopu projekta 'Zaželi – Program zapošljavanja žena'- projekt sufinanciran sredstvima Europske unije, te na temelju članka 55. Statuta Općine Čeminac („Službeni glasnik“ Općine Čeminac broj 1/13) načelnik Općine Čeminac dana 08. prosinca 2017. godine objavljuje

O G L A S

za prijem u radni odnos na određeno vrijeme

Općina Čeminac objavljuje Oglas za prijem u radni odnos 40 žena, na određeno vrijeme od 2 godine.

Zapošljavanje žena iz ciljanih skupina u svrhu potpore i podrške starijim osobama i osobama u nepovoljnom položaju kroz program zapošljavanja u lokalnoj zajednici na području Općine Čeminac:

žene starije od 50 godina, žene s najviše završenom srednjom stručnom spremom, žene s invaliditetom, žene žrtve trgovanja ljudima, liječene ovisnice, žene žrtve obiteljskog nasilja, beskućnice, koje će svojim radom i aktivnostima poboljšati kvalitetu života starijih osoba i osoba u nepovoljnom položaju pružajući im pomoć u dostavi namirnica, pomoć u pripremi obroka, pomoć u održavanju čistoće stambenog prostora/domova, pomoć pri oblačenju, briga o higijeni, pomoć u socijalnoj integraciji, pomoć u posredovanju u ostvarivanju raznih prava (dostava lijekova, plaćanje računa, dostava pomagala i slično), pružanje podrške kroz razgovore i druženje te uključivanje u društvo, pratnju i pomoć u raznim društvenim aktivnostima.

**Rok za podnošenje prijava** je 8 dana od dana objave oglasa u ''Zavodu za zapošljavanje'' Beli Manastir, na adresu: **Općina Čeminac, Matije Gupca 1, ČEMINAC, s naznakom Oglas za zapošljavanje** 'Zaželi – Program zapošljavanja žena'.

NAČELNIK

 \_\_\_\_\_\_\_\_\_\_\_\_\_\_\_\_\_\_\_\_

 dr. Zlatko Pinjuh, spec. hitne medicine